
	1.
	Noteikumu projekts
7. Koledžas stratēģiskās specializācijas joma ir Civilā un militārā aizsardzība (izglītības programmu kopa – Robežapsardze). Koledža īsteno savu studiju un pētniecības darbību atbilstoši stratēģiskās specializācijas jomai.
	Priekšlikums
Ievērojot to, ka atbilstoši Profesionālās izglītības likuma 1. panta otrās daļas 17. punktam  profesionālās izglītības iestādes stratēģiskā specializācija  ir  profesionālās izglītības iestādes dibinātāja noteiktas darba tirgū nepieciešamo speciālistu sagatavošanai atbilstošas izglītības tematiskās jomas, kurās specializējas profesionālās izglītības iestāde, lūdzam redakcionāli precizēt 7. punkta 1. teikumu, izsakot to šādā redakcijā.
"Koledžas stratēģiskās specializācija ir  izglītības tematiskajā jomā "Civilā un militārā aizsardzība" (izglītības programmu kopa – Robežapsardze).
Piedāvātā redakcija
-
	Inese Terinka (IZM)

	2.
	Noteikumu projekts
8.3. iespējas sniegšana studējošajiem sagatavoties izglītības turpināšanai, lai iegūtu pirmā cikla profesionālo augstāko izglītību un sestā līmeņa profesionālo kvalifikāciju;
	Priekšlikums
Iesakām precizēt apakšpunkta redakciju atbilstoši Ministru kabineta2023. gada 13. jūnija noteikumu Nr. 305 "Noteikumi par valsts profesionālās augstākās izglītības standartu" 17. punktam, kas nosaka, ka iegūtā piektā līmeņa profesionālā kvalifikācija, par ko tiek izsniegts īsā cikla profesionālās augstākās izglītības un profesionālās kvalifikācijas diploms, dod tiesības turpināt izglītību pirmā cikla augstākās izglītības studiju programmā, izpildot uzņemšanas prasības attiecīgajā studiju programmā.

Piedāvātā redakcija
-
	Harijs Šemelis (IZM)

	3.
	Noteikumu projekts
9.3. sadarbībā ar Valsts robežsardzi izstrādāt eksaminācijas saturu un metodes, kā arī organizēt kvalifikācijas eksāmenus;
	Priekšlikums
Ievērojot to, ka atbilstoši Profesionālās izglītības likuma 1. panta otrās daļas 5.1punktam  valsts pārbaudījums, kurā personai, iegūstot pietiekamu vērtējumu, piešķir attiecīga līmeņa profesionālo kvalifikāciju, ko apliecina valsts atzīts profesionālās kvalifikācijas dokuments, ir profesionālās kvalifikācijas eksāmens, lūdzam vārdus "kvalifikaācijas eksāmens" aizstāt ar vārdiem "profesionālās kvalifikācijas eksāmens". 
Piedāvātā redakcija
-
	Inese Terinka (IZM)

	4.
	Noteikumu projekts
35.4. izglītojamie – profesionālās tālākizglītības programmas apguvēji.
	Priekšlikums
Lūdzam svītrot 35.4. apakšpunktu, jo atbilstoši Profesionālās izglītības likuma 20.2 panta pirmajai daļai koledžas personālu veido tikai  akadēmiskais personāls,  vispārējais  koledžas personāls un studējošie.
Piedāvātā redakcija
-
	Inese Terinka (IZM)

	5.
	Noteikumu projekts
40.4. iesniegt priekšlikumus par izglītības programmu pilnveidošanu;
	Priekšlikums
Lūdzam precizēt 40.4. apakšpunktu.
Piedāvātā redakcija
40.4. iesniegt priekšlikumus par profesionālās izglītības programmu pilnveidošanu;
	Inese Terinka (IZM)

	6.
	Noteikumu projekts
41. Akadēmiskā personāla pienākumi ir šādi:
	Priekšlikums
Iesakām 41. punkta redakciju saskaņot ar Augstskolu likuma 32. panta piektajā daļā noteikto vai, piemēram, veidot atsauci. 
Piedāvātā redakcija
-
	Harijs Šemelis (IZM)

	7.
	Noteikumu projekts
41.1. radoši un atbildīgi piedalīties izglītības programmu īstenošanā;
	Priekšlikums
Lūdzam redakcionāli precizēts 41.1. apakšpunktu 
Piedāvātā redakcija
41.1. radoši un atbildīgi piedalīties profesionālās izglītības programmu īstenošanā;
	Inese Terinka (IZM)

	8.
	Noteikumu projekts
45. Koledžas studējošajiem un izglītojamiem ir šādas tiesības:
	Priekšlikums
Iesakām 45. punkta redakciju precizēt atbilstoši Augstskolu likuma 50. pantam vai, piemēram, veidot atsauci. Profesionālās izglītības likuma 20.1 panta trešā daļā noteikts, ka studējošo tiesības nosaka Augstskolu likums.
Piedāvātā redakcija
-
	Harijs Šemelis (IZM)

	9.
	Noteikumu projekts
45.5. pēc profesionālās izglītības programmas sekmīgas apguves saņemt valsts atzītu profesionālās augstākās izglītības (profesionālās kvalifikācijas) apliecinošu dokumentu.
	Priekšlikums
Ievērojot to, ka koledža īsteno ne tikai profesionālās augstākās izglītības programmas, bet arī citas profesionālās izglītības programmas, par kuru apguvi netiek izsniegts profesionālo augstāko izglītību apliecinošs dokuments,   lūdzam precizēt  45.4. apakšpunkta redakciju.
Piedāvātā redakcija
Pēc  profesionālās izglītības programmas vai tās daļas apguves izglītojamie saņem Profesionālās izglītības likumā un Augstskolu likumā  noteiktos izglītības dokumentus atbilstoši normatīvajos aktos noteiktajiem kritērijiem un kārtībai.
 
	Inese Terinka (IZM)



